CELEX: C2006/131/12
Language: hu
Date: 2006-06-03 00:00:00
Title: C-535/03. sz. ügy: A Bíróság (harmadik tanács)  2006. március 23-i  ítélete (a High Court of Justice (England & Wales), Queen's Bench Division (Administrative Court) előzetes döntéshozatal iránti kérelme) – Unitymark Ltd, North Sea Fishermen's Organisation, The Queen kontra Department for Environment, Food and Rural Affairs (Halászat – Közönséges tőkehal – Halászati erőkifejtés korlátozása – Felülről nyitott merevítőrudas zsákhálók – Az arányosság és a hátrányos megkülönböztetés tilalmának elve)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/7
            
         A Bíróság (harmadik tanács) 2006. március 23-i ítélete (a High Court of Justice (England & Wales), Queen's Bench Division (Administrative Court) előzetes döntéshozatal iránti kérelme) – Unitymark Ltd, North Sea Fishermen's Organisation, The Queen kontra Department for Environment, Food and Rural Affairs
   (C-535/03. sz. ügy) (1)
   
   (Halászat - Közönséges tőkehal - Halászati erőkifejtés korlátozása - Felülről nyitott merevítőrudas zsákhálók - Az arányosság és a hátrányos megkülönböztetés tilalmának elve)
   (2006/C 131/12)
   Az eljárás nyelve: angol
   A kérdést előterjesztő bíróság
   High Court of Justice (England & Wales), Queen's Bench Division (Administrative Court)
   Az alapeljárás felei
   
      Felperes: Unitymark Ltd, North Sea Fishermen's Organisation, The Queen
   
      Alperes: Department for Environment, Food and Rural Affairs
   Tárgy
   Előzetes döntéshozatal iránti kérelem – High Court of Justice (England & Wales), Queen's Bench Division (Administrative Court) – A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és járulékos feltételeknek a 2003. évre történő meghatározásáról szóló, 2002. december 20-i 2341/2002/EK tanácsi rendelet (HL L 356., 12. o.) XVII. melléklete (4) bekezdése b) pontjának és (6) bekezdése a) pontjának érvényessége – A 2341/2002/EK tanácsi rendelet XVII. mellékletével összhangban a tagállamok számára további kikötőn kívül töltött napok biztosításáról szóló, 2003. március 14-i 2003/185/EK bizottsági határozat 1. cikkének érvényessége – Az EK 28., 29., 33. és 34. cikkel való összeegyeztethetőség – Az arányosság és a hátrányos megkülönböztetés tilalmának elve – A kereskedelem szabadságának alapvető joga
   Rendelkező rész
   A feltett kérdés vizsgálata nem tárt fel semmilyen olyan tényt, amely befolyásolhatja:
   
               —
            
            
               a bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és járulékos feltételeknek a 2003. évre történő meghatározásáról szóló, 2002. december 20-i 2341/2002/EK tanácsi rendelet XVII. melléklete (4) bekezdése b) pontjának és (6) bekezdése a) pontjának;
            
         
               —
            
            
               a 2003. április 10-i 671/2003/EK tanácsi rendelettel módosított ugyanezen melléklet (4) bekezdése b) pontjának és (6) bekezdése a) pontjának;
            
         
               —
            
            
               a 2341/2002 rendelet XVII. mellékletével összhangban a tagállamok számára további kikötőn kívül töltött napok biztosításáról szóló, 2003. március 14-i 2003/185/EK bizottsági határozat 1. cikkének érvényességét.
            
         
      (1)  HL C 47., 2004.2.21.